Roger Bacon
<s>Roger Bacon (Ilchester, Somerset, o. 1214. - Oxford, 11. lipnja 1294.), engleski franjevac, učenjak, teolog i filozof koji je sažeo svoja rana proučavanja na magiju i alkemiju.</s><s>Zvan doctor mirabilis.</s>

<s>Životopis
Studirao je matematiku i medicinu u Oxfordu i Parizu.</s><s>Uz latinski, izvrsno je govorio hebrejski, arapski i grčki, što mu je omogučilo uvid u jezično šaroliku literaturu.</s>

<s>Bio je jedan od pionira srednjovjekovne eksperimentalne znanosti, a osim matematike i astronomije, proučavao je magnetizam i optiku te je otvorio put razvoju optike i uporabi leća.</s><s>Oko 1250. godine postao je pripadnik franjevačkog reda i okrenuo se znanosti i pokusima.</s><s>Zbog teoloških učenja oduzeta mu je katedra 1257. godine, nakon čega odlazi u progonstvo u Pariz.</s>

<s>Godine 1277. zatraženo je od njega da izloži svoje filozofske poglede, a potom je osuđen je  i zatvoren.</s><s>Oslobođen je 1292. godine poslije provedenih petnaest godina u tamnici.</s>

<s>Bio je stručnjak u prosudbenoj ili mundanoj astrologiji kojom se nastojalo povezati planetarne cikluse i obrasce sa svjetskim događajima.</s><s>Osim astrologijom, bavio se i teologijom, matematikom, geografijom, astronomijom, fizikom i alkemijom.</s><s>Poznato je da je izvodio praktične pokuse, osobito s kovinama i magnetizmom, a otkrio je i barut, neovisno od Kineza.</s>

<s>Pripisuje mu se djelo "Zrcalo alkemije" (Speculum Alchemiae) objavljeno 1597. godine.</s>

<s>U svojim radovima predvidio je izradu lokomotive, automobila, eksploziva, zrakoplova i parobroda.</s>

<s>Djela</s>

<s>Njegova glavna djela nastala su između 1266. i 1268. godine:</s>

<s>"Veće djelo" (Opus maius) 
"Manje djelo" (Opus minus)
"Treće djelo" (Opus tertium)</s>

<s>Bilješke</s>

<s>Literatura 
 Baigent, Michael; Leigh, Richard.</s><s>Eliksir i kamen: nasljeđe magije i alkemije.</s><s>Zagreb.</s><s>2000.</s><s>Black, Jonathan.</s><s>Tajna povijest svijeta.</s><s>Čakovec.</s><s>2009.</s><s>Bobrick, Benson.</s><s>Sudbonosno nebo: povijest astrologije.</s><s>Zagreb.</s><s>2007.</s><s>Opća enciklopedija u 20 svezaka, sv. II.</s><s>Zagreb.</s><s>2005.</s><s>Russell, Bertrand.</s><s>Mudrost Zapada.</s><s>Split.</s><s>2005.</s>

<s>Životopisi, Engleska
Filozofi
Okultisti
Alkemičari</s>

